
Nr. 620

AVIZ

asupra propunerii legislative pentru modificarea şi completarea Legii nr. 10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989

Cu adresa nr. 451 din 16 decembrie 2002, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Legii nr. 10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989.

In urma examinării, în şedinţa din data de 05.02.2003, Comisia, cu unanimitate de voturi, a hotărât respingerea din următoarele considerente: 

Textul propus derogă de la normele care stabilesc condiţiile de fond pentru modificarea şi completarea actelor normative prevăzute de art. 57 din Legea nr. 24/2000 privind normele de tehnică legislativă pentru elaborarea actelor normative. Conform acestui articol “modificarea sau completarea unui act normativ este admisă numai dacă nu se afectează concepţia generală ori caracterul unitar al acelui act sau dacă nu priveşte întreaga ori cea mai mare parte a reglemntării în cauză; în caz contrar actul se înlocuieşte cu o nouă reglementare, urmând să fie în întregime abrogat.”

În plus, se încalcă şi art. 58 din Legea nr. 24/2000 potrivit cărora “dispoziţiile de modificare şi de completare se încorporează, de la data intrării în vigoare, în actul de bază, identificându-se cu acesta.”
PREŞEDINTE,

Prof. dr. Florin Georgescu
SECRETAR,

Dr. Daniel Ionescu

